Buxoroda o‘qishga kiritib qo‘yishini aytib, fuqarodan 300 dollar so‘ragan shaxs qo‘lga olindi

Buxoro viloyati G‘ijduvon tumanida avval ham firibgarlik qilib qo‘lga tushgan shaxs yana bir marta shu ish ustida ushlandi, deya xabar bermoqda viloyat IIB.
Qayd etilishicha, G‘ijduvonda yashovchi shaxs Buxoro tumanida yashovchi, 2001-yilda tug‘ilgan fuqaroni G‘ijduvon tibbiyot kollejiga kiritib qo‘yishini aytib, undan 400 AQSh dollari so‘ragan.
Ushbu shaxs pullarni olayotgan vaqtda jinoyat ustida qo‘lga olingan va tegishli tartibda jazolangan.
Biroq ko‘p o‘tmay ayni shu shaxs 1994-yilda tug‘ilgan fuqaroning ishonchiga kirib, uni G‘ijduvon tibbiyot kollejiga kiritib qo‘yishini aytgan. Ushbu shaxs tezkor tadbir davomida fuqarodan 300 dollar olayotgan vaqtda qo‘lga olindi.
Hozirda tergov harakatlari olib borilmoqda.